Diari Oficial de la Generalitat Valenciana


Sumari del DOGV 4282, del 01-07-2002 (2002/7162)

ORDRE de 17 de juny del 2002, de la Conselleria de Medi Ambient, per la qual es convoquen ajudes per a la realització d'activitats mediambientals.
--------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7162


Data del document
:   17-06-2002

Organisme emissor
:   Conselleria de Medi Ambient

Tipus de document
:   Ordre

Descriptors 

:   * associació
    * ajuda pública
    * campanya de sensibilització
    * suport econòmic
    * política de medi ambient
    * fundació
    * societat sense fins de lucre

ORDRE de 17 de juny del 2002, de la Conselleria de Medi Ambient, per la qual es convoquen ajudes per a la realització d'activitats mediambientals. [2002/X7162]
  
La Conselleria de Medi Ambient està interessada a desenvolupar una política dirigida a l'adquisició d'hàbits i actituds respectuosos amb el medi ambient, i que contribuïsca a la seua millor conservació i protecció, inspirada en els principis de la Carta de València.
  
Al mateix temps, la realització d'activitats que contribuïsquen a la millora del medi natural i a la seua protecció i gaudi ordenat s'ha convertit en objectiu prioritari per a moltes associacions i institucions sense ànim de lucre de la nostra Comunitat.
  
Valorat, per tant, l'interés social de les activitats mediambientals realitzades per les esmentades entitats, i a fi de fer possible la cooperació entre aquestes i la Generalitat Valenciana, la Conselleria de Medi Ambient té el propòsit de donar-los suport establint ajudes per al desenvolupament d'activitats relacionades amb el medi ambient.
  
En virtut d'això, d'acord amb les atribucions que em confereix l'article 35 de la Llei 5/1983, de 30 de desembre, de Govern Valencià, així com l'article 47.3 del text refós de la Llei d'Hisenda Pública Valenciana, aprovat per Decret Legislatiu de 26 de juny de 1991,
  
ORDENE
  
Primer
  
Es convoca la concessió de subvencions dirigides a la realització d'activitats mediambientals, destinades a associacions mediambientals, fundacions mediambientals i entitats sense ànim de lucre que realitzen activitats relacionades amb la protecció mediambiental en l'àmbit de la Comunitat Valenciana, i s'aproven les bases per les quals es regirà aquesta convocatòria, que figuren com annex I, i el model de sol·licitud que s'inclou com annex II de la present orde.
  
Segon
  
Les ajudes que es convoquen es finançaran a càrrec de la línia de Subvenció TO664000 amb un import màxim de 146.944,32 euros.
  
DISPOSICIONS FINALS
  
Primera
  
Es faculta el secretari general de la Conselleria de Medi Ambient per a dictar totes aquelles instruccions i resolucions que resulten necessàries per al desenvolupament i execució de la present ordre.
  
Segona
  
Aquesta ordre entrarà en vigor l'endemà d'haver sigut publicada en el DOGV.
  
Tercera
  
Contra aquesta ordre, que esgota la via administrativa, es podrà interposar recurs contenciós administratiu davant el Tribunal de Justícia de la Comunitat Valenciana, en el termini de dos mesos comptats des de l'endemà de la seua publicació en el DOGV, d'acord amb el que estableix la Llei 29 /1998, de 13 de juliol, Reguladora de la Jurisdicció Contenciosa Administrativa.
  
Potestativament es podrà interposar recurs de reposició, davant la Conselleria de Medi Ambient, en el termini d'un mes comptat a partir de l'endemà d'haver sigut publicada aquesta ordre, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de juny del 2002
  
El conseller de Medi Ambient,
  
FERNANDO MODREGO CABALLERO
  
ANNEX I
  
Bases de la convocatòria
  
Primera. Beneficiaris
  
1. Podran sol·licitar aquestes ajudes les associacions mediambientals, les fundacions mediambientals i les entitats sense ànim de lucre que realitzen activitats relacionades amb la protecció del medi ambient, amb domicili social a la Comunitat Valenciana.
  
2. S'exclouen d'aquesta convocatòria els ajuntaments, les universitats i les entitats financeres.
  
Segona. Objecte de les Ajudes
  
1. Les ajudes que es convoquen estan destinades al finançament parcial dels programes anuals de les entitats que, a més de les activitats pròpies del seu funcionament, incloguen actuacions amb algun dels següents objectius:
  
a) Formació i informació en matèria de protecció del medi ambient.
  
b) Col·laboració en la divulgació de les campanyes, plans d'actuació i programes d'educació ambiental la finalitat dels quals siga la protecció del Medi Ambient.
  
2. Quan de la realització de les activitats a subvencionar es derive la necessitat d'elaborar materials divulgatius, haurà de figurar en lloc visible el patrocini de la Conselleria de Medi Ambient, i hauran de remetre un exemplar a la Conselleria.
  
Tercera. Activitats subvencionades
  
Les subvencions es destinaran al finançament de les despeses originades per la realització d'activitats dutes a terme al llarg de tot l'any 2002, sempre que consistisquen en:
  
a) La realització de xerrades, cursos de formació i campanyes de divulgació.
  
b) L'elaboració de material divulgatiu relatiu a les activitats assenyalades en el paràgraf anterior.
  
Així mateix es podran subvencionar despeses de funcionament de les entitats tals com:
  
c) Lloguer del local que figura com a seu de l'entitat.
  
d) Lloguer de vehicles, sempre que no es tracte de vehicles de particulars.
  
e) Adquisició de material d'oficina, sempre i quant no es tracte de material inventariable.
  
Quarta. Quantia de les ajudes
  
Cada entitat o associació podrà presentar una única sol·licitud de subvenció que en cap cas serà superior al 100% de les despeses justificades. L'import definitiu de la dita subvenció es fixarà per a cada sol·licitant en la corresponent Resolució del conseller de Medi Ambient a proposta de la Comissió Avaluadora prevista en la base 7a d'aquest mateix annex I.
  
L'import de les subvencions regulades en aquestes bases en cap cas podrà ser de tal quantia que, aïlladament o en concurrència amb altres subvencions o ajudes d'altres administracions públiques o ens públics o privats, supere el cost de l'activitat a desenvolupar pel beneficiari.
  
Cinquena. Sol·licituds i termini
  
1. La sol·licitud es complimentarà en el model que figura a l'annex II. El model de sol·licitud està també a disposició de les persones sol·licitants en la seu de la Conselleria de Medi Ambient, i en la seu dels Serveis Territorials d'Alacant, Castelló de la Plana i València.
  
2. Les sol·licituds s'hauran d'acompanyar de la documentació següent:
  
a) DNI del/ de la president/a o del representant legal de l'entitat.
  
b) Targeta del CIF de l'entitat.
  
c) Balanç de situació i compte de resultats de 2001 o, excepcionalment, relació d'ingressos i despeses en document firmat per el/la tresorer/a i amb el vistiplau o conformitat del/ de la president/a de l'entitat.
  
d) Pressupost per a l'any 2002, firmat per el/la tresorer/a i el/la president/a de l'entitat.
  
e) Memòria de les activitats realitzades en 2001, excepte les entitats que ja l'hagueren presentat.
  
f) Autorització del/ la secretari/a de l'entitat a la persona que actua en representació d'aquesta ant la Conselleria de Medi Ambient amb el vistiplau o conformitat del/ la president/a.
  
g) Programa d'activitats objecte de la subvenció segons el que assenyala la base segona de la present ordre, firmat per el/la secretari/a i amb el vistiplau o conformitat del/de la president/a de l'entitat.
  
h) Acreditació de la seua constitució legal mitjançant la presentació dels Estatuts fundacionals i la presentació de la certificació expedida pel Registre d'Associacions de la Generalitat Valenciana.
  
i) Imprés d'alta de tercers per a pagaments de la Generalitat Valenciana, segons el model adjunt, en el cas de no figurar en el Registre de Tercers de la Generalitat Valenciana.
  
j) Així mateix, hauran de presentar declaració jurada relativa a les ajudes rebudes per a la mateixa finalitat, de qualsevol altra administració o ens públic o privat segons model adjunt.
  
k) Nombre de socis que componen el grup en l'actualitat, i la seua implantació en poblacions amb menys de 5.000 habitants expressada en tant per cent sobre el total dels/as socis/as.
  
Tota la documentació sol·licitada en l'apartat anterior que no siga original haurà de ser compulsada.
  
3. Quan els documents exigits ja estigueren en poder de la Conselleria de Medi Ambient, el sol·licitant es podrà acollir al dret establert en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'indique la data i l'òrgan o dependència on van ser presentats o, si és procedent, emesos i quan no hagueren transcorreguts més de cinc anys des de la finalització del procediment que corresponguen.
  
4. Les sol·licituds de les ajudes adreçades al conseller de Medi Ambient es presentaran en el Registre General de la Conselleria de Medi Ambient, situat al carrer Francesc Cubells, núm. 7, 46665 de València; i als serveis territorials de la Conselleria en les províncies d'Alacant, carrer Churruca, 29; Castelló, carrer Germans Bou, 47; i València, carrer Gregori Gea, 27, o per qualsevol dels mitjans establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).
  
En cas d'enviament per correu certificat, la presentació de la documentació en l'oficina de correus corresponent s'haurà de fer d'acord amb el que disposa l'article 39 del Reial Decret 1.829/1999, de 31 de desembre, en sobre obert, a fi que l'exemplar destinat a la Conselleria de Medi Ambient siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Medi Ambient.
  
5. El termini de presentació de sol·licituds serà de 15 dies naturals des de l'endemà d'haver sigut publicada aquesta ordre en el DOGV. L'incompliment d'aquest termini determinarà la no admissió de la sol·licitud.
  
Sisena. Tramitació
  
1. La instrucció del procediment correspondrà al Gabinet Tècnic de la Conselleria de Medi Ambient.
  
2. Quan la sol·licitud no reunisca els requisits exigits o no acompanye la documentació que, d'acord amb aquesta ordre, resulte exigible, es notificarà al sol·licitant perquè, de conformitat amb el que disposa l'article 71 de la Llei 30/19649, de 13 de gener, en el termini de deu dies, comptats a partir del dia següent a la recepció de la notificació, esmene la falta o acompanye els documents preceptius, amb indicació que, si no ho fera en el termini previst, se'l tindrà per desistit de la seua petició, prèvia resolució que haurà de ser dictada en els termes previstos en l'art. 42 de la present Llei.
  
Setena. Comissió Avaluadora i resolució de la convocatòria
  
La selecció de sol·licituds serà realitzada per una comissió, constituïda per les persones següents:
  
- Titulars:
  
President: senyor Jorge Lamparero Lázaro (secretari general).
  
Secretària: senyora Carmen del Río Vidal (tècnic d'Estudis i Investigació).
  
Vocals:
  
Senyor Vicente Llorens Fabregat (cap del Gabinet Tècnic).
  
Senyor Vicente Doménech Gregori (cap del Servei d'Anàlisi i Avaluació).
  
Senyora Antonia Bernardino Rodríguez (cap del Servei de Comunicacions i Publicacions).
  
- Suplents:
  
Presidenta: senyora Adoración de Rufino Ramón (secretària general administrativa).
  
Secretari: senyor Aurelio Saez Martínez (tècnic d'Assumptes Comunitaris).
  
Vocals:
  
Senyora Mª José Carabal Romero (tècnic de Documentació).
  
Senyora María José Martí Puig (tècnic d'Informació).
  
Senyor Francisco Monzó Casanova (tècnic Difusió i Publicacions).
  
La Comissió Avaluadora ajustarà el seu funcionament a les normes contingudes en els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A fi de facilitar l'anàlisi de les sol·licituds presentades la Comissió Avaluadora podrà demanar dels sol·licitants la informació addicional que considere necessària.
  
La Comissió Avaluadora elevarà el conseller de Medi Ambient una proposta de resolució motivada que haurà de contenir una relació dels sol·licitants pels quals es proposa la concessió de subvenció i la seua quantia.
  
La Comissió Avaluadora haurà d'actuar d'acord amb els criteris de valoració i puntuació previstos en la base 8a d'aquesta convocatòria.
  
El conseller de Medi Ambient, a la vista de la proposta de la Comissió Avaluadora, resoldrà sobre les sol·licituds d'ajudes presentades a l'empara del que disposa la present ordre. La denegació de l'ajuda haurà de ser motivada i les raons es faran constar en la resolució, devent en tot cas quedar acreditats en el procediment els fonaments de la resolució que s'adopte.
  
La resolució de concessió de la subvenció serà publicada en el Diari Oficial de la Generalitat Valenciana i notificada als interessats.
  
Transcorreguts tres mesos des de l'endemà al de la finalització del termini per a la presentació de les sol·licituds sense recaure resolució expressa, aquestes s'entendran desestimades.
  
Huitena. Criteris de valoració
  
Com a criteris generals de selecció es tindrà en compte:
  
1. Que la relació entre ingressos per ajudes, subvencions, donacions, etc. de caràcter públic o privat i els ingressos totals de l'exercici anterior, siga la menor possible.
  
2. Que l'àmbit territorial de l'entitat segons els seus estatuts fundacionals siga el major dins de la Comunitat Valenciana.
  
3. La implantació de l'entitat, en poblacions amb menys de 5.000 habitants de la nostra comunitat.
  
4. El nombre de voluntaris participants en les accions programades.
  
5. El nombre i qualificació del personal tècnic participant en les accions programades.
  
6. La incidència del programa en l'àmbit geogràfic on es desenvolupen les activitats.
  
7. Segons el nombre de persones destinatàries de les activitats.
  
Novena. Justificació i pagament
  
1. El pagament d'aquestes ajudes s'efectuarà d'una sola vegada, prèvia justificació de la seua ocupació, per a això els beneficiaris hauran de presentar la documentació següent:
  
a) Factures originals i còpies per a ser acarades per la unitat de registre de l'òrgan competent corresponent al programa i per l'import total subvencionat. Les esmentades factures hauran de complir amb els requisits establerts per la normativa vigent.
  
b) Quan la quantia de l'ajuda supere els 1.803,04 euros, i cas que resulte exigible, certificats acreditatius que, en el moment de la concessió de l'ajuda, el beneficiari es troba al corrent en el compliment de les seues obligacions tributàries, davant de l'Agència Tributària i davant de la Conselleria d'Economia i Hisenda, així com davant de la Seguretat Social.
  
b.1 Certificat original expedit per la Tresoreria Territorial de la Seguretat Social d'estar al corrent de les obligacions de Seguretat Social o, si és procedent, d'estar exempts d'aquestes, en les formes previstes en l'Ordre de 30 de maig de 1996 (DOGV núm. 2775, de 21.06.96).
  
b.2 Certificat original expedit per l'Agència Estatal d'Administració Tributària d'estar al corrent o exempt de les seues obligacions tributàries estatals.
  
b.3 Certificat expedida per la Conselleria d'Economia i Hisenda d'estar al corrent o exempt de les seues obligacions tributàries, respecte a la Comunitat Valenciana.
  
c) La justificació s'haurà de realitzar en el termini que a l'efecte s'establisca en la resolució de concessió de les ajudes, hauran de presentar una memòria descriptiva de les activitats exercides junt amb les factures o justificants de pagament.
  
d) Les justificacions corresponents a col·laboracions figuraran en rebuts on consten les dades del perceptor, el seu NIF, el concepte pel qual es retribueix i la retenció corresponent al IRPF, així com les dades de l'entitat.
  
e) Si dels justificants de despeses presentades resultara un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca del despesa justificada.
  
Deu. Obligacions dels beneficiaris
  
Els beneficiaris de les subvencions hauran de complir les obligacions següents:
  
a) Realitzar el programa que fonamenta la concessió de la subvenció.
  
b) Acreditar davant de la Conselleria de Medi Ambient la realització de l'activitat, així com el compliment dels requisits i condicions que determine la concessió o gaudi de l'ajuda, en la forma que es determina en la present convocatòria.
  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.
  
d) Comunicar a la Conselleria de Medi Ambient l'obtenció de subvencions o ajudes per a la mateixa finalitat, procedent de qualsevol administració o ens públic.
  
e) Prestar la col·laboració i presentar la documentació que siga necessària als tècnics de la Conselleria de Medi Ambient, a fi de comprovar l'execució del programa objecte de subvenció.
  
f) Consignar en les publicacions relatives al programa que l'entitat ha sigut subvencionada per la Conselleria de Medi Ambient.
  
g) Portar la comptabilitat de l'entitat d'acord amb el Pla General de comptabilitat, excepcionalment, una relació detallada i completa d'ingressos i despeses.
  
h) Complir totes les obligacions que estiguen previstes per al règim de subvencions i ajudes públiques, que siga aplicables a la present ordre, de conformitat amb el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i la resta de legislació concordant i d'aplicació.
  
Onze. Revocació o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió.
  
2. L'incompliment pel beneficiari dels requisits i condicions que van donar lloc a l'atorgament de l'ajuda, així com la no presentació de la documentació assenyalada en la base cinquena d'aquesta ordre en el termini establert a l'efecte, donarà lloc al corresponent procediment de revocació de l'ajuda concedida. En la tramitació del procediment es garantirà en tot cas, el dret de l'interessat a l'audiència.
  
3. L'ajuda concedida es veurà reduïda proporcionalment en el cas que la justificació de les despeses no abaste l'import total subvencionat.
  
Dotze. Acceptació de les bases
  
La participació en la present convocatòria implica l'acceptació de les bases que la regula.